הלוחש במכוניות
הלוחש במכוניות ; המרעיד פנסים בקידה והודיות ; ומשפיל את גובהם הקשה בהתנשאם ; בשעת חושך מושלם ; בעיצומן של הדרכים הבינעירוניות ; העובר בעשבים הירוקים והשוטים ; המתאוה מתוך יונים ; שמנות והומיות ; השומר את הירח הכתום, ; לרגע מופלא של תום ; ובאים פרשנים ומנסים לבאר ; אם ממנו אורו או לא משלו ; הנושם בוילונות הריקים ; גאות כנפי מלאכים ; הנאנח בסביבונים החלולים ; הנושך ביד הנוקשת בדלת ; המצוי הנצחי ; המציץ בין החרכים ; של החולף ומרה חריכתו ; המדפדף בעיתונים המתעלעלים מעצמם ברחובות ; המטפטף דמעות מנויות ומדויקות ; אל תוך הים הגדול ; פתח לנו שער ; כי-פנה יום; 